༢༠༡༠ལོར་བོད་ལྗོངས་སློབ་གྲྭ་ཆེན་མོ་རུ་ཡིག་འབྲུ་ཁྲི་སུམ་ཅུ་སོ་དགུ་ཡོད་པའི་སློབ་མཐར་དཔྱད་རྩོམ༼བོན་གྱི་སྒོང་སྐྱེས་ལྟ་བའི་སྐོར་གྱི་ཞིབ་འཇུག༽ཅེས་པར་དམ་བཅའ་བཞག་ནས་རབ་འབྱམས་ཞིབ་འཇུག་སློབ་མའི་གོ་མིང་ཐོབ།བརྩམས་ཆོས་ལ༼དེབ་ཐེར་ནག་པོ༽དང་༼བོད་ཀྱི་ལོ་རྒྱུས་ཀྱི་གསར་བརྗེ༽༼སྟོད་ལྷ་རབས་དུས་ཀྱི་སྤུ་རྒྱལ་ལོ་རྒྱུས་ལ་དཔྱད་པ༽༼རིག་གནས་ཀྱི་བཅིངས་འགྲོལ༽༼བོད་ཀྱི་གནའ་རྫས་ཞིབ་འཇུག༽བསྒྱུར་མ།༼སྙན་རྩོམ་འབྲོང་གི་མིག་ཆུ༽༼གངས་རིའི་ཁྲོད་ཀྱི་མི་དམངས༽རྒྱ་ཡིག༼བོད་ཀྱི་གནའ་རྫས་ཞིབ་འཇུགསྤུ་རྒྱལ་རིག་གནས་ལོ་རྒྱུས་ལ་དཔྱད་པའི་སྐོར།༽སོགས་པར་བསྐྲུན་བྱས་མིན་ཅི་རིགས་ཀྱི་དཔེ་ཆ་བཅུ་ཕྲག་ལྷག་ཡོད།གཞན་ཡང་རིག་གཞུང་དཔྱད་རྩོམ་མང་པོ་ཞིག་རྒྱབ་ཁབ་ཕྱི་ནང་གི་དུས་དེབ་མང་པོར་བརྒྱུད་འགོད་བྱས་ཡོད་ཅིང་བརྩམས་ཆོས་ཁ་ཤས་ལ་ཀློག་མཁན་མང་པོས་དགག་སྒྲུབ་དང་བསྟོད་བསྔགས་བྱས་དང་བྱེད་མུས་སུ་ཡོད་ལ་གྲགས་སྐམ་གྱི་ཆོ་ལོ་ཡང་གང་མང་བསྩལ་ཡོད་ཀྱང་རང་གཞན་གང་གི་ངོ་ལ་བལྟོས་ཀྱང་དགོས་མེད་དུ་མཐོང་བས་འདིར་མི་འགོད་ལ་ད་ལྟ་མུ་མཐུད་ནས་དབྱིན་ཇུའི་སྐད་ཡིག་སོགས་ལ་སློབ་གཉེར་བྱེད་བཞིན་གནས་ཡོད།